หุ้นเช้า2ส.ค.ปิดลบ4.92จุด
หุ้นภาคเช้า 2 ส.ค.แกว่งกรอบแคบ ปิดที่ 1,139.22 จุด ลดลง 4.92 จุด ท่ามกลางมูลค่าซื้อขาย 16,400 ล้านบาท
2 ส.ค. 2554

หุ้นภาคเช้า 2 ส.ค.แกว่งกรอบแคบ ปิดที่ 1,139.22 จุด ลดลง 4.92 จุด ท่ามกลางมูลค่าซื้อขาย 16,400 ล้านบาท




ดัชนีหุ้นภาคเช้าวันที่ 2 ส.ค. ปิดที่ 1,139.22 จุด ลดลง 4.92 จุด (+0.43%) แตะระดับสูงสุด 1,145.37 จุด และต่ำสุด 1,137.50 จุด มูลค่าการซื้อขาย 16,400 ล้านบาท
บล.ดีบีเอสวิคเคอร์ส  ระบุว่า  ดัชนีในระยะสั้นๆ มีสิทธิแกว่งตัวผันผวน หลังดัชนี ปรับขึ้นมา 13% ในช่วง 22 วันทำการที่ผ่านมา เพราะติดตามผลการลงมติของวุฒิสภาสหรัฐเรื่องการขยายเพดานหนี้คืนนี้ (23.00 น.เวลาไทย) จากสภาผู้แทนสหรัฐมีมติด้วยคะแนนเสียง 236 ต่อ 161 ผ่านร่างกฎหมายปรับเพิ่มเพดานหนี้ของรัฐบาลกลางสหรัฐไปแล้ว และตลาดเชื่อว่าวุฒิสภาสหรัฐจะมีมติผ่านร่างกฎหมายนี้ ทำให้ประเด็นเรื่องการขยายเพดานหนี้ของสหรัฐได้จบลงแล้ว แต่จากนี้ไปต้องติดตามต่อว่าสถาบันจัดอันดับเครดิตจะมีการปรับลดความน่าเชื่อถือของสหรัฐซึ่งปัจจุบันอยู่ที่ “AAA” ลงหรือไม่ 
อย่างไรก็ตาม กลยุทธ์การลงทุนเป้าหมายดัชนีรอบนี้ไม่ได้สูงมากเพราะเล็งเห็นถึงความเสี่ยงที่มีอยู่ในตลาดค่อนข้างสูง ตั้งแต่ 1.สหรัฐอาจถูกปรับลดอันดับเครดิตอันเนื่องจากความสามารถในการชำระหนี้ในระยะกลางถึงยาวที่อ่อนแอ 2.มีความเสี่ยงเรื่องปัญหาหนี้สินในสหภาพยุโรป ซึ่งขณะนี้กังวลกันมากว่าปัญหาจะลุกลามไปยังประเทศขนาดใหญ่ เช่น อิตาลี และสเปน 3.การฟื้นตัวของเศรษฐกิจญี่ปุ่นในระยะต่อไปอาจจำกัดจากปัญหาขาดแคลนพลังงานไฟฟ้า และ 4.การเมืองไทยก็ยังมีคลื่นใต้น้ำที่รุนแรงแฝงอยู่ 
สำหรับปัจจัยหนุนตลาดช่วงนี้ยังเป็นการซื้อเก็งกำไรผลประกอบการไตรมาส 2 โดยให้แนวรับ 1,150  และแนวต้าน 1,180-1,200 จุด ซึ่งกลยุทธ์การลงทุน นักลงทุนที่จะเข้าซื้อหุ้นใหม่ไม่ควรหวังส่วนต่างของกำไรมาก แต่หากดัชนีหลุดแนวรับ 1,120 จุด แนะนำให้ลดพอร์ตตาม 
หลักทรัพย์ที่มีมูลค่าการซื้อขาย 5 อันดับสูงสุด ได้แก่
IVL           มูลค่าการซื้อขาย 1,114 ล้านบาท ปิดที่ 46.00 บาท เพิ่มขึ้น 2.00 บาท (+4.55%) 
PTT          มูลค่าการซื้อขาย 653 ล้านบาท ปิดที่ 349.00 บาท ลดลง 1.00 บาท (-0.29%) 
SCB         มูลค่าการซื้อขาย 639, ล้านบาท ปิดที่ 125.50 บาท ลดลง 2.00 บาท (-1.57%) 
TOP         มูลค่าการซื้อขาย 630 ล้านบาท ปิดที่ 78.75 บาท ราคาไม่เปลี่ยนแปลง
ADVANC  มูลค่าการซื้อขาย 580 ล้านบาท ปิดที่ 115.00 บาท เพิ่มขึ้น 0.50 บาท (+0.44%)